ਸੁਮੋਨਾ ਚੱਕਰਵਰਤੀ
ਸੁਮੋਨਾ ਚੱਕਰਵਰਤੀ ਇੱਕ ਭਾਰਤੀ ਫ਼ਿਲਮ ਅਤੇ ਟੈਲੀਵਿਜ਼ਨ ਅਭਿਨੇਤਰੀ ਹੈ, ਜਿਸਨੇ ਅਪਣਾ ਐਕਟਿੰਗ ਕੈਰੀਅਰ 1999 ਵਿੱਚ ਆਈ ਆਮਿਰ ਖਾਨ ਅਤੇ ਮਨੀਸ਼ਾ ਕੋਈਰਲਾ ਦੀ ਫ਼ਿਲਮ ਮਨ ਤੋਂ ਸ਼ੁਰੂ ਕੀਤਾ। ਕੁਝ ਸਾਲ ਉਸਨੇ ਟੈਲੀਵਿਜਨ ਸ਼ੋਅ ਕੀਤੇ, ਪਰ ਵੱਡਾ ਬਦਲਾਅ 2011ਵਿੱਚ ਵਾਪਰਿਆ ਜਦੋਂ ਉਸਨੇ ਬੜੇ ਅਛੇ ਲਗਤੇ ਹੈਂ ਵਿੱਚ ਨਤਾਸ਼ਾ ਦੀ ਭੂਮਿਕਾ ਨਿਭਾਈ। ਇਹ ਬਾਲਾਜੀ ਟੈਲੀਫ਼ਿਲਮਜ ਵੱਲੋਂ ਨਿਰਮਾਨਿਤ ਕੀਤਾ ਗਿਆ ਟੀਵੀ ਸ਼ੋਅ ਸੀ। ਫਿਰ ਉਸਨੇ ਸੋਨੀ ਇੰਟਰਟੈਨਮੈਂਟ ਟੈਲੀਵਿਜ਼ਨ ਤੇ ਕਹਾਨੀ ਕਮੇਡੀ ਸਰਕਸ ਕੀ ਵਿੱਚ ਕਪਿਲ ਸ਼ਰਮਾ ਨਾਲ ਹਿੱਸਾ ਲਿਆ। ਇਹਨਾਂ ਸਭ ਵਿਚਕਾਰ ਸੁਮੋਨਾ ਚੱਕਰਵਤੀ ਦੋ ਟਰੈਵਲ ਸ਼ੋਅ ਕਰ ਚੁੱਕੀ ਸੀ। ਜਿੰਨਾ ਦੇ ਨਾਮ ਸਨ- ਦੁਬਈ ਡਾਇਰੀਜ ਅਤੇ ਸਵਿਸ ਮੇਡ ਐਡਵੇਂਚਰ। ਦੋਨੋਂ ਹੀ ਐਨ.ਡੀ.ਟੀ.ਵੀ. ਗੁੱਡ ਟਾਈਮਜ਼ ਦੇ ਸ਼ੋਅ ਸਨ। ਜਦੋਂ ਉਹ ਦੁਬਈ ਡਾਇਰੀ, ਦੀ ਮੇਜ਼ਬਾਨ ਸੀ, ਉਹ ਸਵਿਟਜ਼ਰਲੈਂਡ ਵਿੱਚ ਸਵਿੱਸ ਮੇਡ ਐਡਵੇਂਚਰਸ ਵਿੱਚ ਭਾਗੀਦਾਰ ਦੇ ਰੂਪ ਵਿੱਚ ਗਈ।